Document ID: 31994R2488

ΚΑΝΟΝΙΣΜΟΣ (ΕΚ) αριθ. 2488/94 ΤΗΣ ΕΠΙΤΡΟΠΗΣ της 14ης Οκτωβρίου 1994 για τη θέσπιση των προβλέψεων εφοδιασμού των Καναρίων Νήσων σε προϊόντα του τομέα των κουνελιών αναπαραγωγής για την περίοδο από 1ης Οκτωβρίου μέχρι 30 Νοεμβρίου 1994 και για τροποποίηση του κανονισμού (ΕΟΚ) αριθ. 2900/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 (2), και ιδίως το άρθρο 4 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2900/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1574/94 (4), καθόρισε, για την περίοδο από 15 Οκτωβρίου 1992 έως 30 Ιουνίου 1993, τις ποσότητες των κουνελιών αναπαραγωγής που κατάγονται από την Κοινότητα για τα οποία χορηγείται ενίσχυση για την ανάπτυξη του δυναμικού παραγωγής των Καναρίων Νήσων-
ότι, εν αναμονή συμπερασμάτων που θα εξαχθούν από την εξέταση των συμπληρωματικών πληροφοριών που έχουν αποσταλεί από τις αρμόδιες αρχές και προκειμένου να διασφαλισθεί η συνέχεια του ειδικού καθεστώτος εφοδιασμού, πρέπει να θεσπισθούν οι ποσότητες των κουνελιών αναπαραγωγής για νέα περίοδο που περιορίζεται σε δύο μήνες, με βάση τις ποσότητες που έχουν καθορισθεί για την περίοδο 1993/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2900/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Οκτωβρίου 1994.

Labels: 18
19
6